عراق کورد بؤلگه‌سل یؤنه‌تیمینده، پئشمرگه و آساییش گوج‌لری‌نین، 25 سپتامبردا گئچیریلن یاسادیشی رفراندومدان سونرا، اونلارجا عرب و تورکمن عائله‌نی کرکوک‌دن کؤچه زورلادیغی بیلدیریلدی.
اینگیلتره‌دن یاییملانان القدس العربی قزئتی، 58 عائله‌نین کرکوک‌دن "زورلا کؤچ" ائتدیریله‌رک، شهرین 174 کیلومتر جنوبونا گئتمه‌یه مجبور ائدیلدیگینی یازدی، خبره گؤره، بو عایله‌لر، داها سونرا دیاله ویلایتی‌نین المقدادیه ائلچه‌سینه گئتدیلر.
کرکوک‌دن کؤچه مجبور ائدیلن عرب عائله‌لر، گوونلیک گوج‌لری‌نین اؤزلرینی بعضی سندلره ایمضا آتماغا مجبور ائتدیک‌لرینی بیلدیردی‌لر. داها سونرا بو سندلرین، قانون‌سوز رفراندوما اونای و قاتیلیم سندلری اولدوغو معلوم اولدو.
بؤلگه‌سل یؤنه‌تیم سؤزده گوونلیک گوج‌لری، آیریجا، کؤچورولن عائله‌لرین ائولرینه قیرمیزی بویایلا "ن" حرفی یازدی‌لار.
بونون نه دئمک اولدوغو ایسه بیلینمیر.
